stanford-oval/wikipedia huggingface dataset:
Irineu Gassen

Irineu Gassen
Irineu Gassen (s. 24. marraskuuta 1942 Santa Cruz do Sul) on brasilialainen roomalaiskatolinen piispa. Hänestä tuli fransiskaani 2. helmikuuta 1966, ja hän sai pappisvihkimyksensä 27. heinäkuuta 1968. Hänet nimitettiin Vacarian hiippakunnan johtoon 28. toukokuuta 2008, ja hänet asetettiin tähän virkaan 24. elokuuta. Piispaksi konsekroinnin suoritti 27. heinäkuuta Cláudiio Hummes, jota avustivat Orlando Octacílio Dotti ja Aloísio Sinésio Bohn.
Into the Unknown (Bad Religionin albumi)

| Into the Unknown Bad Religion |
| --- | --- | --- |

Studioalbumin tiedot
 Äänitetty : 1983, Perspective Sound Sun Valley, Kalifornia
 Julkaistu: 30. marraskuuta 1983
 Tuottaja(t): Greg Graffin, Brett Gurewitz
 Tyylilaji: hard rock
 Kesto: 32.36
 Levy-yhtiö: Epitaph Records
Bad Religionin muut julkaisut
| How Could Hell Be Any Worse? 1981 | Into the Unknown 1983 | Back to the Known (EP) 1985 |
Into the Unknown on Bad Religionin toinen studioalbumi vuodelta 1983. Albumi poikkesi edeltäjästään How Could Hell Be Any Worse?:sta ja muista myöhemmin julkaistuista Bad Religionin albumeista olemalla syntetisaattoripohjaista progressiivista rockia. Alun perin vinyylinä ilmestynyt albumi on julkaistu uudelleen ainoastaan osana Bad Religionin 30-vuotista uraa juhlistanutta vinyyliboksia.
Kappaleet

It's Only Over When… – 3.36 (säv. Greg Graffin)
Chasing the Wild Goose – 2.50 (säv. Brett Gurewitz)
Billy Gnosis – 3.31 (säv. Gurewitz)
Time and Disregard – 7.03 (säv. Graffin)
The Dichotomy – 4.52 (säv. Gurewitz)
Million Days – 3.47 (säv. Graffin)
Losing Generation – 3.37 (säv. Graffin)
…You Give Up – 2.55 (säv. Graffin)
Kokoonpano

Greg Graffin – laulu, syntetisaattori, piano, akustinen kitara, tuottaja
Brett Gurewitz – sähkökitara, akustinen kitara, taustalaulu, tuottaja
Paul Dedona – bassokitara
Davy Goldman – rummut
Jim Mankey – äänittäjä
Igor Janik

Igor Janik Puolan-mestaruuskilpailuissa 2010
Igor Janik (s. 18. tammikuuta 1983 Gdynia) on puolalainen keihäänheittäjä.
Janik saavutti alle 20-vuotiaiden maailmanmestaruuden Jamaikan Kingstonissa vuonna 2002 tuloksella 74,16 m. Kolme vuotta myöhemmin hän vei nimiinsä myös alle 23-vuotiaiden Euroopan-mestaruuden Saksan Erfurtissa ja tällä kertaa paras heitto kantoi 77,25 m.
Aikuisten arvokilpailussa Janik on ollut seitsemäs Osakan MM-kisoissa 2007, jolloin hänen paras suorituksensa finaalissa oli 83,38 m. Helsingin EM-kilpailuissa 2012 hän sijoittui kuudenneksi tuloksella 81,21. Hän karsiutui finaalista Pekingin 2008 ja Lontoon 2012 olympialaisissa sekä Berliinin 2009 ja Daegun 2011 MM-kilpailuissa. Hän voitti Euroopan talviheittocupin 2006. Janikin ennätys 84,76 m on vuodelta 2008.
Kausien parhaat heitot

2000 62,41
2001 75,03 Kołobrzeg 21.9.
2002 78,90 Varsova 16.6.
2003 82,54 Bygdoszcz 20.7.
2004 69,39 Varsova 13.6.
2005 77,25 Erfurt 17.7.
2006 82,86 Ostrava 30.5.
2007 83,38 Osaka 2.9.
2008 84,76 Ustka 19.9.
2009 83,52 Berliini 14.6.
2010 80,83 Krakova 4.9.
2011 82,81 Zhukovsky 3.7.
2012 82,37 Helsinki 27.6.
2013 80,13 Bellinzona 11.6.
Irineu Esteve Altimiras

Irineu Esteve Altimiras, 2019
Irineu Esteve Altimiras (s. 21. kesäkuuta 1996) on andorralainen maastohiihtäjä.
Esteve Altimiras osallistui Lahden MM-kilpailuissa 2017 15 kilometrin perinteisen hiihtotavan kilpailuun, jossa oli 29:s ja yhdistelmäkilpailuun, jossa sijoitus oli 33:s. Pyeongchangin olympialaisissa 2018 Esteve Altimiras sijoittui 15 kilometrin vapaan hiihtotavan kilpailussa 26:nneksi, 50 kilometrin perinteisen yhteislähtökilpailussa 32:nneksi ja yhdistelmäkilpailussa 44:nneksi. Seefeldin MM-kilpailuissa 2019 hän sijoittui 30 kilometrin yhdistelmäkilpailussa 21:nneksi, 15 kilometrin perinteisen hiihtotavan kilpailussa 22:nneksi ja 50 kilometrin vapaan hiihtotavan yhteislähtökilpailussa 29:nneksi. Oberstdorfin MM-kilpailuissa 2021 hän oli 15 kilometrin vapaan hiihtotavan kilpailussa viidestoista ja 30 kilometrin yhdistelmäkilpailussa 21:s. Pekingin olympialaisissa 2022 hän sijoittui yhdistelmäkilpailussa 20:nneksi, 15 kilometrin perinteisen hiihtotavan kilpailussa 24:nneksi ja lyhennetyssä 50 kilometrin vapaan hiihtotavan yhteislähtökilpailussa 25:nneksi. Planican MM-kilpailuissa 2023 hän oli 15 kilometrin vapaan hiihtotavan kilpailussa seitsemäs, 30 kilometrin yhdistelmäkilpailussa kahdestoista ja 50 kilometrin perinteisen hiihtotavan yhteislähtökilpailussa neljästoista.
Esteve Altimiras sijoittui nuorten MM-kilpailujen yhdistelmäkilpailussa kahdeksanneksi 2015. Alle 23-vuotiaiden MM-kilpailuissa hän oli 15 kilometrin vapaan hiihtotavan kilpailussa neljäs ja yhdistelmäkilpailussa kahdeksas 2017, 15 kilometrin perinteisen kilpailussa neljäs ja yhdistelmäkilpailussa viides 2018 sekä 15 kilometrin vapaan hiihtotavan kilpailussa yhdeksäs 2019.
Maastohiihdon maailmancupissa Esteve Altimiras kilpaili ensimmäisen kerran Lillehammerissa joulukuussa 2017. Ensimmäiset maailmancupin pisteensä hän sai oltuaan 21:s Lillehammerin Nordic opening -tapahtuman 15 kilometrin vapaan hiihtotavan kilpailussa joulukuussa 2018. Parhaimmillaan hän on sijoittunut yksittäisessä maailmancupin kilpailussa yhdeksänneksi Falunin 15 kilometrin vapaan hiihtotavan väliaikalähtökilpailussa maaliskuussa 2019. Tour de Skin loppunousuun päättyneellä päätösetapilla, 10 kilometrin vapaan hiihtotavan yhteislähtökilpailussa Val di Fiemmessä, hän oli kahdeksas kaudella 2019–2020 ja kuudes 2021–2022.
Ihmemaa Oz (vuoden 1986 anime)

| Ihmemaa Oz |
| --- | --- |
オズの魔法使い   (Oz no Mahōtsukai)
Genre: fantasia 
TV-anime
Ohjaaja: Naisho Tonogawa
Studio: Panmedia
Lähetyskanavat:  NHK, TV Tokyo
Alkuperäinen lähetyskierros: 6. lokakuuta 1986 – 28. syyskuuta 1987
Jaksojen määrä: 52 
Ihmemaa Oz (jap. オズの魔法使い, Oz no Mahōtsukai) on animesovitus neljästä L. Frank Baumin Oz-maahan sijoittuvasta kirjasta. Japanissa sarjaa näytettiin aluksi NHK:lla, sitten TV Tokyolla vuosina 1986-1987. Ihmemaa Ozia tehtiin yhteensä 52 jaksoa.
Amerikkalainen HBO osti sarjan oikeudet vuonna 1987 ja dubbasi sen englanniksi. Englanninkielisessä versiossa sarjan japanilainen alkuperä häivytettiin korvaamalla japanilaiset tekijän- ja studionnimet länsimaisilla, vaikka dubbauksen lisäksi lähinnä vain tietokoneilla tehty alkutekstijakso oli länsimaista alkuperäistuotantoa. Ihmemaa Oz on dubattu eri kielille ja lähetetty televisiossa lukuisissa muissakin maissa, myös Suomessa.
Tarina

Ihmemaa Oz jakautuu neljään itsenäiseen tarinakokonaisuuteen, jotka kaikki perustuvat löyhälti eri Oz-kirjoihin.
Ääninäyttelijät

| 0 | 1 | 2 |
| --- | --- | --- |
|  Sumi Shimamoto  | … |  Dorothy Gale   |
|  Yoshito Yasuhara  | … |  Variksenpelätti   |
|  Takuzō Kamiyama  | … |  Peltimies   |
|  Ichirō Nagai  | … |  Pelkurileijona   |
|  Aiko Konoshima  | … |  Etelän hyvä noita Glinda   |
|  Eisuke Yoda  | … |  Henry-setä   |
|  Haruko Kitahama  | … |  Em-täti   |
|  Seizo Kato, Tadao Futami  | … |  Oz-maan velho   |
|  Mitsuko Tomobe  | … |  Pohjoisen hyvä noita   |
|  Fumi Hirano  | … |  Peltohiirten kuningatar   |
|  Eiko Yamada  | … |  Evin prinssi   |
|  Yoko Asagami  | … |  Prinsessa Langwidere   |
|  Masako Nozawa  | … |  Tip / prinsessa Ozma   |
|  Kazuyo Aoki  | … |  Kurpitsapää   |
|  Akio Nojima  | … |  Sahapukki   |
|  Yūji Mitsuya  | … |  Tik-Tok   |
|  Rihoko Yoshida  | … |  Billina   |
|  Hisako Kyōda  | … |  Lännen ilkeä noita   |
|  Chie Kitagawa  | … |  Mombi   |
|  Joji Yanami  | … |  Kenraali Guph   |
|  Hikari Akiyama  | … |  Kenraali Jinjur   |
|  Osamu Saka  | … |  Menninkäiskuningas   |
Maakohtaisia julkaisuja

Sarjan jaksoista on leikattu neljä elokuvamittaista videojulkaisua, joista kahta ensimmäistä HBO on esittänyt televisiossa sarjan ohella. Yhdysvalloissa elokuvat on julkaistu VHS:nä, Laserdiscinä ja DVD:nä. Elokuvissa kirjojen alkuperäistarinoita on korostettu sarjaan sisältyvien uusien tarinoiden kustannuksella. Yhdysvalloissa sarjaa ei ole julkaistu fyysisenä tallenteena, mutta se on Netflixissä.
Australiassa ja Yhdistyneessä kuningaskunnassa sarjaa näytettiin usein 1990-luvun alussa ABC:llä ja ITV:llä, ja näytettiin tuolloin myös Doordarshan-kanavalla Intiassa. Japanilaista alkuperäisversiota myydään ainakin YesAsiassa (Arkistoitu – Internet Archive). Meksikossa 26 ensimmäistä espanjaksi dubattua jaksoa on julkaistu neljän DVD:n kokoelmana El Mago De Oz. Ranskassa koko sarja on julkaistu DVD:llä ranskaksi dubattuna.
Aiheesta muualla

The Wonderful Wizard of Oz Jaksoja sarjasta Jaroo.comissa (englanniksi)
Ozu no mahôtsukai Internet Movie Databasessa (englanniksi)
The Wonderful Wizard of Oz Internet Movie Databasessa (englanniksi)
Anime News Network: The Wizard of Oz (TV) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Wonderful Wizard of Oz (1986 TV series)
Käännös suomeksi
Interceptor Body Armor

Eri maastokuvioisia IBA-sirpaleliivejä.
Interceptor Body Armor, lyhennettynä IBA tai Inceptor, on Yhdysvaltain asevoimien käyttämä sirpaleliivi. Liivissä on PALS-lenkit, mutta jotkut sotilaat käyttävät sen kanssa erillistä varusteliiviä kuten FLC (Fighting Load Carrier) Näin tekevät lähinnä motorisoidut joukot jotka joutuvat olemaan paljon ajoneuvoissa, sillä erillisen liivin saa taskuineen ja varusteineen pois päältä, jolloin kulkuneuvoon on helpompi ahtautua ja oleilu on yleisesti mukavampaa. U.S. Army Soldier Systems Center (Natick) järjesti tarjouskilpailun liivin valmistamisesta, jonka DHB Industries Point Blank Body Armor Inc. voitti. Yhdysvaltain maavoimat käyttää liiviä nykyään ACU-kuvioisena, ja Yhdysvaltain merijalkaväki ruskeana. Liivi on käytössä joka päivä mm. Irakissa ja Afganistanissa.
Aiheesta muualla

dhbindustries.com (Arkistoitu – Internet Archive) (englanniksi)
Interbau

Le Corbusierin suunnittelema Corbusierhaus Westendissä.
Interbau oli Länsi-Berliinissä vuonna 1957 järjestetty kansainvälinen rakennusnäyttely, jossa esiteltiin modernia arkkitehtuuria. Sen yhteydessä rakennettiin Hansaviertelin kaupunginosa.
Interbau oli vastaveto Itä-Berliinissä muutamaa vuotta aiemmin rakennetulle Stalinallee-edustuskadulle, jonka rakentaminen miellettiin propagandistiseksi eleeksi. Interbaun tarkoituksena oli osoittaa, että Länsi-Berliini jälleenrakennettaisiin sodan tuhojen jäljiltä kansainvälisen modernin arkkitehtuurin mukaisesti. Samalla Interbau merkitsi irtautumista natsi-Saksan mahtailevasta arkkitehtuurista. Interbaun yhteydessä yli 50 eri kansallisuuksia edustanutta arkkitehtia sai suunnitella rakennuksia Länsi-Berliiniin. Monet tulivat maista, jotka olivat olleet sodassa Saksaa vastaan, tai he olivat natsien vallan aikana ulkomaille paenneita saksalaisia. Joukossa olivat muun muassa Walter Gropius, Max Taut, Oscar Niemeyer ja Alvar Aalto.
Interbau-näyttelyyn kävi tutustumassa lähes miljoona kävijää, joista arviolta kolmannes oli itäberliiniläisiä ja muita Itä-Saksan kansalaisia. Tuohon aikaan rajan pystyi vielä ylittämään Berliinin kaupungissa suhteellisen vapaasti.
Hansaviertelin ohella Interbaun yhteydessä rakennettiin Tiergartenin kongressihalli sekä Le Corbusierin suunnittelema Unité d’Habitation -tyyppinen Corbusierhaus. Jälkimmäinen oli suurin näyttelyn rakennuksista. Se rakennettiin erilleen Berliinin olympiastadionin lähelle, koska se ei mahtunut Hansaviertelin kokonaisuuteen.
Aiheesta muualla

Kuvia tai muita tiedostoja aiheesta Interbau Wikimedia Commonsissa
Isaac Amani Massawe

Isaac Amani Massawe (s. 10. kesäkuuta 1951) on tansanialainen roomalaiskatolinen piispa. Hänet vihittiin papiksi Moshin hiippakuntaan 29. kesäkuuta 1975 ja nimitettiin sen piispaksi 21. marraskuuta 2007. Piispaksi vihkiminen seurasi 22. helmikuuta 2008. Pääkonsekraattorina toimi Polycarp Pengo, jota avustivat Josaphat Louis Lebulu ja Amedeus Msarikie.
Isaac Butt

Isaac Butt, Vanity Fair -lehdessä vuonna 1873 julkaistu Leslie Wardin pilapiirros.
Isaac Butt (6. syyskuuta 1813 Glenfin, Donegalin kreivikunta – 5. toukokuuta 1879 lähellä Dundrumia, Dublinin kreivikunta) oli irlantilainen poliitikko, joka perusti Irlannille itsehallintoa ajaneen niin sanotun home rule -liikkeen ja toimi sen johdossa 1870-luvulla.
Butt toimi kansantaloustieteen professorina Trinity Collegessa vuosina 1836–1841 sekä asianajajana Irlannissa ja Englannissa. Politiikkaan hän osallistui aluksi konservatiivien riveissä ja häntä pidettiin Daniel O’Connellin vastustajana. Vuonna 1848 hän kuitenkin puolusti oikeudessa Nuori Irlanti -liikkeen johtajia, joita syytettiin valtiopetoksesta heidän johdettuaan epäonnistunutta kapinaa. Butt oli vuosina 1852–1865 Ison-Britannian parlamentin jäsen. Palattuaan välillä takaisin asianajajan ammattiinsa hän johti vuosina 1865–1869 vangittujen feeniläisjohtajien puolustusta oikeudessa. Mielipiteiltään konservatiivisena Butt ei tosin itse kannattanut feeniläisten vallankumousaatetta. Hän tuli kuitenkin siihen tulokseen, että välttämättömien yhteiskunnallisten uudistusten kuten maareformin toteuttaminen Irlannissa ei onnistuisi ilman itsehallintoa. Todisteena tästä hän piti Ison-Britannian hallituksen epäonnistumista Irlannin 1840-luvun nälänhädän lievittämisessä.
Butt ehdotti toukokuussa 1870, että Irlannille perustettaisiin oma parlamentti, joka olisi Ison-Britannian parlamentin alainen. Myöhemmin samana vuonna hän perusti Home Government Association -nimisen järjestön, joka myöhemmin muuttui Home Rule League -nimiseksi puolueeksi. Butt toimi sen puheenjohtajana 1873–1878. Itsehallintoa tarkoittanut termi ”home rule” ei välttämättä ollut hänen keksimänsä, mutta juuri hän teki siitä tehokkaan poliittisen iskulauseen. Butt valittiin takaisin parlamenttiin vuonna 1871 ja hän alkoi johtaa sieltä käsin kamppailua home rulen toteuttamiseksi. Vuoden 1874 vaaleissa Home Rule League sai parlamenttiin noin 60 edustajaa eli yli puolet Irlannille varatuista paikoista. Irlannin eri natiolistiryhmät eivät aluksi innokkaasti tukeneet Buttin liikettä, mutta eivät myöskään toimineet sitä vastaan. Yksikään Englannin puolueista ei sen sijaan antanut tässä vaiheessa tukea Buttin vaatimuksille ja vähitellen osa hänen kannattajistaan alkoi pitää hänen politiikkaansa tehottomana. Butt alkoi menettää vaikutusvaltaansa, kun hänen kilpailijakseen nousi vuonna 1875 parlamenttiin valittu nuori Charles Stewart Parnell, joka kannatti jarrutustaktiikkaa parlamentissa Irlannin itsehallintovaatimusten edistämiseksi. Butt yritti pysäyttää Parnellin, mutta epäonnistui ja joutui vuonna 1878 luopumaan puolueensa johdosta. Parnellista tuli home rule -liikkeen kiistaton johtaja Buttin kuoltua seuraavana vuonna.
Igor Kokoškov

| Igor Kokoškov |
| --- | --- |
 Kokoškov vuonna 2017.
Henkilötiedot
Koko nimi:  Igor Kokoškov
Syntynyt: 17. joulukuuta 1971 (ikä 52)
Kansalaisuus:   Serbia    Yhdysvallat
Koripalloilija
Valmennusura
1994–1995 1995–1996 1999–2000 2000–2003 2003–2008 2004–2005  2008–2015 2008–2013 2013–2014 2015 2015–2018 2016–2017 2018–2019 2019–:  OKK Belgrad (apuv.) OKK Belgrad Missourin yliopisto (apuv.) Los Angeles Clippers (apuv.) Detroit Pistons (apuv.)  Serbia ja Montenegro (apuv.)  Georgia Phoenix Suns (apuv.) Cleveland Cavaliers (apuv.) Orlando Magic (apuv.) Utah Jazz (apuv.)  Slovenia Phoenix Suns Sacramento Kings (apuv.)
| Mitalit> Maa:   Slovenia.Miesten koripallo.EM-kilpailut  | Mitalit> Maa:   Slovenia.Miesten koripallo.EM-kilpailut  | Mitalit> Maa:   Slovenia.Miesten koripallo.EM-kilpailut  | Maa:   Slovenia> Miesten koripallo. |
| --- | --- | --- | --- |
|  Kultaa | Turkki ym. 2017 |  |  |
Igor Kokoškov (serb. Игор Кокошков, s. 17. joulukuuta 1971) on serbialais-yhdysvaltalainen koripallovalmentaja.
Jugoslavian liittotasavallassa valmennusuransa aloittanut Kokoškov on toiminut 2000-luvulla useiden NBA-seurojen apuvalmentajana. Pisimmät NBA-jaksonsa hän on viettänyt Detroit Pistonsin ja Phoenix Sunsin valmennusryhmissä. Pistonsissa hän voitti NBA:n mestaruuden vuonna 2004.
Toukokuussa 2018 Kokoškov siirtyi NBA-joukkue Phoenix Sunsin päävalmentajaksi. Hän oli ensimmäinen muualla kuin Pohjois-Amerikassa syntynyt ja kasvanut päävalmentaja NBA:ssa. Hänet erotettiin huhtikuussa 2019 joukkueen pelattua heikon kauden. Kesäkuussa 2019 hänet palkattiin Sacramento Kingsin apuvalmentajaksi.
Kokoškov on kokenut maajoukkuevalmentaja. Vuosina 2004–2005 hän toimi Serbia ja Montenegron koripallomaajoukkueen apuvalmentajana Ateenan kesäolympialaisissa 2004 ja vuoden 2005 EM-kilpailuissa. Vuosina 2008–2015 hän toimi Georgian maajoukkueen päävalmentajana johdattaen maan vuosien 2011, 2013 ja 2015 EM-kilpailuihin. Vuonna 2016 Kokoškov aloitti Slovenian maajoukkueen päävalmentajana ja huipensi valmentajakautensa vuoden 2017 Euroopan mestaruuteen.
Aiheesta muualla

Kuvia tai muita tiedostoja aiheesta Igor Kokoškov Wikimedia Commonsissa
Detroit Pistons – NBA:n mestari 2004
1 Chauncey Billups ·
3 Ben Wallace ·
7 Mike James ·
8 Darvin Ham ·
10 Lindsey Hunter ·
13 Mehmet Okur ·
22 Tayshaun Prince ·
24 Tremaine Fowlkes ·
30 Rasheed Wallace ·

31 Darko Miličić ·
32 Richard Hamilton ·
34 Corliss Williamson ·
41 Elden Campbell

Päävalmentaja Larry Brown 

Apuvalmentajat Herb Brown · Dave Hanners · Igor Kokoškov · John Kuester · Mike Woodson
Isaac Brock (muusikko)

| Isaac Brock |
| --- | --- |
 Isaac Brock Modest Housen konsertissa vuonna 2010.
Henkilötiedot
Syntynyt: 9. heinäkuuta 1975 (ikä 49) Helena, Montana, Yhdysvallat
Ammatti:  muusikko
Muusikko
Aktiivisena:  1991–
Tyylilajit:  indierock
Soittimet:  laulu kitara piano banjo
Yhtyeet:  Modest Mouse, Ugly Casanova
Levy-yhtiöt:  Epic, Sub Pop, Up Records, K Records
  [ Muokkaa Wikidatassa ] [ ohje ]  
Isaac Kristofer Brock (s. 9. heinäkuuta 1975 Helena, Montana) on laulaja, kitaristi, banjonsoittaja ja lauluntekijä yhdysvaltalaisessa Modest Mouse -yhtyeessä. Lauluntekijänä hänet tunnetaan muun muassa ovelista sanaleikeistä ja vertauskuvien tiheästä käytöstä. Brock tunnetaan myös sivuprojektistaan Ugly Casanovasta.
Intercontinental Exchange

| Intercontinental Exchange ICE |
| --- | --- |

Yritysmuoto:  osakeyhtiö
Osake:  NYSE: ICE
ISIN:  US45866F1049
Perustettu:  2000
Perustaja:  Jeffrey C. Sprecher
Toimitusjohtaja:  Jeffrey C. Sprecher
Puheenjohtaja:  Jeffrey C. Sprecher
Kotipaikka:  5660 New Northside Drive, Atlanta, Georgia 30328, USA
Liikevaihto:   4,682 mrd. USD (2015)
Liikevoitto:   (2015)
Tytäryhtiöt:  New Yorkin pörssi
Kotisivu:  www.theice.com/index
Infobox OKVirheellinen NIMI-arvo: 
Intercontinental Exchange, Inc. (ICE) on yhdysvaltalainen pörssiyhtiö, joka operoi 11 pörssiä (mukaan luettuna maailman suurinta arvopaperipörssiä New Yorkin pörssiä, NYSE), kuutta clearingtaloa, listautumistapahtumia rahoitus- ja raaka-ainemarkkinoilla Yhdysvalloissa, Yhdistyneessä kuningaskunnassa, Manner-Euroopassa, Aasiassa, Israelissa ja Kanadassa.
Aiheesta muualla

Adam Shell: ICE purchase of NYSE reflects changing times (20.12.2012) (englanniksi) (usatoday.com)
Itävallan ja Turkin suhteet

Itävalta  Turkki
Itävallan ja Turkin suhteiden alkupiste on epäonnistunut Wienin piiritys 1529. Sen jälkeen turkkilaiset ja Itävalta olivat toistuvasti vastakkain.
Itävallan suurlähetystö sijaitsee Ankarassa ja Turkin suurlähetystö Wienissä. Itävallan Ankaran-suurlähettiläänä toimii Johannes Wimmer. Turkin Wienin-suurlähettiläänä toimii Ozan Ceyhun.
Isaac Berger

| Mitalit> Maa:   Yhdysvallat.Miesten painonnosto. Olympialaiset  | Mitalit> Maa:   Yhdysvallat.Miesten painonnosto. Olympialaiset  | Mitalit> Maa:   Yhdysvallat.Miesten painonnosto. Olympialaiset  | Maa:   Yhdysvallat> Miesten painonnosto. |
| --- | --- | --- | --- |
|  Kultaa | Melbourne 1956 | 60 kg |  |
|  Hopeaa | Rooma 1960 | 60 kg |  |
|  Hopeaa | Tokio 1964 | 60 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1958 | 60 kg |  |
|  Kultaa | Wien 1961 | 60 kg |  |
|  Hopeaa | Varsova 1959 | 60 kg |  |
|  Hopeaa | Tukholma 1963 | 60 kg |  |
|  Pronssia | Teheran 1957 | 60 kg |  |
Berger (oik.) ja Yoshinobu Miyake Tokion olympialaisissa 1964.
Isaac Berger (16. marraskuuta 1936 Jerusalem – 7. kesäkuuta 2022) oli israelilaissyntyinen, yhdysvaltalainen painonnostaja ja olympiavoittaja.
Berger voitti Melbournen 1956 olympialaisissa kultaa höyhensarjassa (alle 60 kg) maailmanennätystuloksella 352,5 kg. Hän punnersi tuloksekseen 107,5 kg, tempasi 107,5 kg ja työnsi 137,5 kg. Rooman 1960 olympialaisissa hän saavutti höyhensarjassa hopeaa tuloksella 362,5 kg, joka oli 10 kiloa heikompi kuin neuvostoliittolaisen Jevgeni Minajevin voittotulos. Berger punnersi 117,5 kg, tempasi 105 kg ja työnsi 140 kg. Tokion 1964 olympialaisissa hän saavutti höyhensarjassa hopeaa tuloksella 382,5 kg. Hänen punnerrustuloksensa 122,5 kg ja työntötuloksensa 152,5 kg olivat samat kuin kultaa voittaneen japanilaisen Yoshinobu Miyaken, mutta tempauksessa Berger sai tulokseksi vain 107,5 kg ja hävisi Miyakelle 15 kilolla.
Berger voitti maailmanmestaruuden höyhensarjassa vuosina 1958 ja 1961. Hän saavutti MM-hopeaa vuosina 1959 ja 1963 sekä MM-pronssia vuonna 1957.
Imipramiinioksidi

| --- | --- |

Imipramiinioksidi
Systemaattinen (IUPAC) nimi
3-(5,6-dihydrobentso[b][1]bentsatsepin-11-yyli)-N,N-dimetyylipropan-1-amiinioksidi
Tunnisteet
CAS-numero: 6829-98-7
ATC-koodi: N06AA03
PubChem CID: 65589
Kemialliset tiedot
Kaava: C19H24N2O 
Moolimassa: 296,41
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: suun kautta
Imipramiinioksidi eli myös imipramiini-N-oksidi (Imiprex) on eräs trisyklinen masennuslääke sekä imipramiinin, Tofranil, läheinen sukulainen. Sille läheinen on myös desipramiini, Pertofran. Imiprex oli indisoitu kaikenlaisten masennustilojen hoitoon, erityisesti niihin joihin liittyi estyneisyyttä, eli normaalin arkitoiminnan depressiivistä alenemaa.
Imiprexia annosteltiin sekä 10 että 25 mg vahvuisina tableteina (Dumex). Tehdyissä kliinisissä kokeiluissa tätä lääkeainetta oli vertailtu sekä amitriptyliiniin että imipramiiniin. Kokeissa esitettiinselvennä Imiprexin olevan vähemmän altistava, kardiovaskulaarisille ja antikolinergisille haittavaikutuksille kuin imipramiinin taikka amitriptyliinin.
Lääkkeen annostelu

Lääke oli ilmeisesti käytössä Suomessa vain lyhyehkön aikaa. Sinä aikana (1976) sitä suositeltiin eri tyyppisien depressiotilojen hoitoon. Imipramiinioksidi poistui kuitenkin varsin pian, ja esim. imipramiini ja amitriptyliini lienevät jääneet sitä pidempään käyttöön.
Imipramiinioksidin normaali annostelu oli 3x 25 mg/vrk (=75 mg/vrk). Suurin sallittu annostelu oli 200 mg/vrk.
Lääkkeen käytön vasta-aiheet

Imipramiinioksidi vaikutti kuten muutkin imipramiinin sukulaisaineet. Ehdoton vasta-aihe oli jonkin MAOI-tyypin lääkkeen samanaikainen käyttö. Lisäksi imipramiinioksidi oli yleensä estetty potilailla, joilla oli todettu glaukoomaa, epilepsiaa, virtsaumpi, raskaus (alkuneljännes) taikka eturauhasen liikakasvu.